- Zenesis
- <
- 35
- >

35
Awgadhan woenab poeybadhin Yakubulpa Betheloenu
1 Wa, Awgadh Yakubulpa mulaydhin kedha, ‘Ngi a nginu mabaygal ngitha ladhu, kedha thonara, Betheloepa, sew bangal Betheloenu memayipu. Ngidh bangal olta ngayapa moeydhane sew. Ngay Awgadh ngibepa nga nanga kulay yakamaydhin, ngi nanga zoelmaydhin seyzi adhapa Isawalngu, nginu tukuypoengu.’
2 Kalanu Yakubu mulaydhin nungu ipi kazipa, nubiya ngaya nanga mabaygal na mura, ‘Adhapa geth wanemiw seyzi setha adhaz paru awgadhal ngithamuniya memayipa. Adha idimaw ngithamulngu, woer poelaw, a pudhu rugal maw, a buth pathemiw. 3 Ngalpa sethaki Betheloepa Awgadhaw oltapa moeydhaypa, ngoena ngadh ibupuydhar ngaw gegeyadhoengu, a ngaybiya nga na puzirngu mura thonara ngay ngalagiya nanga walmayrngu.’
4 Wa, kalanu thana setha azaz parul, muwal Yakubulpa kusumoedhin, a thanamun thawthil thanamuniya pagemir nanga. Nuydh kalanu thana moerama idimoedhin puy kuykoenu apal, amadhan Sekoemoenu.
5 Wa, Yakubu a nungu garkaz kazil, thana na mab kuykaymaydhin nanga. Mura pasiw goegathaw mabaygan aka gasoemoedhin muynu. Thana kedha zoengu Yakubulpa kuniya za aymayginga, thanamun koey aka. 6 Yakubu a nungu mabaygal thana wara Kananaw goegathoepa miyaydhin, goegath nel Luz. Kayib nan kedha thoeraypa, Bethel.
7 Nuydh Yakubu kalanu olta moeydhadhin, a nuydh nan nel tharadhin mina Awgadhaw nel sey Betheloenu. Minguz kedha, kay paypa kulay thonar nanga Yakubu nuy buparaydhin nanga nungu tukupangu Isawalngu, senawbi thonara nanga Awgadh nungu geth mina yakamaydhin Yakubulpa. 8 Thana si Betheloenu memayipu nanga Rebekana getha doegam zagethaw mabayg, nanu nel Debora, nadh muwasidhin. Thana nan moerama thayadhin puy kuykunu zaya doegamoenu, Bethela. Thana kalanu lag kedha tharadhin kedha, Maynguzi Gaybawaw Lag, thanamun may waza Reysoelana getha doegam zagethaw mabaygoepa.
Yakubun geth lag
9 Yakubu nanga, kuniya tidaydhin Mesopoetaymiyangu. Awgadh nubepa lak yakamaydhin, a woenab poeybadhin.
10 Wa, Awgadh nubepa mulaydhin, ‘Nginu nel Yakubu, kasa kay kedha koezi kayboengu, nginu nel Isoereyl.’ Awgadhan nuyn nel tharadhin 11 a Awgadh nubepa mulaydhin, ‘Ngay woenabaw poeraparaw Awgadh ngath ngibepa woenab poeyban; nginu bangal koezi powpa, kaziw kazil bangal mina koey garsar. Koey boeradharal bangal mabaygal palepu nginu kaziw kazingu, a powpa thanamun mopakuykul lak kedha nginu kulkangu. 12 Ngath bangal ngibepa poeybane boeradhar, mi boeradhar nanga ngath kulay nginu populpa Abramalpa a nginu thathipa Isakalpa, lak bangal kedha nginu kaziw kazipa ngibiya wagel.’
13 Awgadhan nuyn wanadhin. 14 Awgadh nubepa ngalaga nanga yadu umay, nuydh Yakubu kalanu kula kaday tharadhin paru. Kalanu nuydh Yakubu umal nguki a olibaw idi gimiya suladhin pay yoewdhadhin senabi kula, kedha zapa adhapa thamadhin senaw Awgadhoepa. 15 Nuydh kalanu nan kedha nel tharadhin, ‘Bethel.’
Reysoelana um
16 Yakubu a nungu ipi kazil a mabaygal Betheloengu ladhudhin. Thana nanga matha sigal tadir nanga wara lagaw nel Eprathoengu. Nanu, senabi thonara Reysoelana kazi kikirin gasamoedhin, nadh mina gegeyadh wati kaziw kikir gasamoedhin. 17 Nan nanga kazi kikirin ngapa koeyza aymaydhin nanga, kazi gasamay zagethaw yoepkaz nabepa mulaydhin kedha, ‘Akan maygi Reysoel, nginu wara garkaz kazi.’
18 Kasa kay kedha na mina magawg asidhin, nadh nanga nanu moeygoepa gub nanga kabapa yoewthay nanga, nadh nuyn senawbi kazi kedha tharadhin, Benoni.* Benoni: muynu aykap kedha, ‘Ngoezu koerkak badhaw kazi.’ Kasa kedha nungu thathin nuyn nel tharadhin Benzoeman.*† Benzoeman: muynu aykap kedha, ‘Ngaw kazi nuy ngaru bangal woenabalnga.’ 19 *Na nanga Reysoel um miyaydhin nanga, nan moerama thayadhin yabugudoenu pasinu, Eprathapa yabugudoenu. Kayib nan lag kedha thoeraypa Bethliyam.
20 Yakubu wara paru kula lugitharadhin, senabi thonara; kedha zapa kedha kurusipa kayib, senabi moeram ngaru mepa sey senabi thonara. 21 Kalanu Yakubu a nungu mabaygal lak mamayidhin sizi, a kalanu thana moegina mudhaw lagal aymoeydhin, wara doegamoenu Edhanu. Mabaygaw moeydhayzi lag sey koey kuykuthalnga apaz kadaypa.
22 Thana nanga si memayipu nanga, Rewben nuydh mina koey wati pawa aymoedhin, nungu thathiw zagethaw yoepkaz ipiya Bilaniya. Yakubu karngemidhin, nungu Yakubun kalanu mina koey ngurum.
Yakubun garkaz kazil mura toewalob. 23 Leyana‡ Leya: aykap ngoedhe kedha nge, gamu koewba asin a ngoenakap kikir. kazil Rewbend*§ Rewbenan: aykap ngoedhe kedha nge, garkaz kazi imane. Yakubun kuykuy kazi, Simiyone** Simiyon: aykap ngoedhe kedha nge, garkaz kazi imane. , Lebif*† Lebi: aykap ngoedhe kedha nge, papudhedhe. , Zudhag*‡ Zudha: aykap ngoedhe kedha nge, thawmaypa. , Isakarh*§ Isaka: aykap ngoedhe kedha nge, modhabiya marngu mabaygoepa. , a Zeboeloni** Zeboelon: aykap ngoedhe kedha nge, niyay lag koey ubilnga. . 24 *Reysoelana garkaz kazil, Yoewsepa† Yoewsepa: aykap ngoedhe kedha nge, lak wara poeybane bangal, wara kazi. a Benzoemank*‡ Benzoeman: muynu aykap kedha, ‘Ngaw kazi nuy ngaru bangal woenabalnga.’ . 25 *Reysoelana § Reysoel: aykap ngoedhe kedha nge, yoepkaz mamuy. zagethaw yoepkaz nanga, Bila nanu kazi Danm** Dan: aykap ngoedhe kedha nge, minamay mabayg ngaw doegamuya ayman. a Napathoelayn*† Napathoelay: aykap ngoedhe kedha, silamay.. 26 Leyana zagethaw yoepkaz Zilpa, nanu kazi Gad‡ Gad: aykap ngoedhe kedha nge, kapu woenab. a Aserb*§ Aser: aykap ngoedhe kedha nge, nuy dhiwalnga.. Itha thabi garkaz kazil Yakubun, thana mura dan imaydhin sey Mesopoetaymiyanu.
Yakubun thathi Isaka, nungu kuth
27 Yakubu miyaydhin nungu thathipa Isakalpa, goegathaw nel Mamre, amadhan Ebronoenu, Abrama kulay ngalaga nanga meparu. 28 Isaka senawbi thonara nanga mina koey thathi, nungu wathal mura 180. 29 Kalanu nuydh muwasidhin. Nungu garkaz kazi Isaw a Yakubu, palay nuyn si moerama thayadhin, matha kedha.

- Zenesis
- <
- 35
- >

*35:18 Benoni: muynu aykap kedha, ‘Ngoezu koerkak badhaw kazi.’

†35:18 Benzoeman: muynu aykap kedha, ‘Ngaw kazi nuy ngaru bangal woenabalnga.’

‡35:23 Leya: aykap ngoedhe kedha nge, gamu koewba asin a ngoenakap kikir.

§35:23 Rewbenan: aykap ngoedhe kedha nge, garkaz kazi imane.

*35:23 Simiyon: aykap ngoedhe kedha nge, garkaz kazi imane.

†35:23 Lebi: aykap ngoedhe kedha nge, papudhedhe.

‡35:23 Zudha: aykap ngoedhe kedha nge, thawmaypa.

§35:23 Isaka: aykap ngoedhe kedha nge, modhabiya marngu mabaygoepa.

*35:23 Zeboelon: aykap ngoedhe kedha nge, niyay lag koey ubilnga.

†35:24 Yoewsepa: aykap ngoedhe kedha nge, lak wara poeybane bangal, wara kazi.

‡35:24 Benzoeman: muynu aykap kedha, ‘Ngaw kazi nuy ngaru bangal woenabalnga.’

§35:25 Reysoel: aykap ngoedhe kedha nge, yoepkaz mamuy.

*35:25 Dan: aykap ngoedhe kedha nge, minamay mabayg ngaw doegamuya ayman.

†35:25 Napathoelay: aykap ngoedhe kedha, silamay.

‡35:26 Gad: aykap ngoedhe kedha nge, kapu woenab.

§35:26 Aser: aykap ngoedhe kedha nge, nuy dhiwalnga.

© 2014 Wycliffe Bible Translators